Ericu950/Stoicheia-meter-silver huggingface dataset:
ἀκούετ , ἄνδρες Ἀθηναῖοι , ὅτι ἐγὼ μέν εἰμ ἐπὶ τ οὐνόματος τούτου πάντα τὸν χρόνον , τουτονὶ δὲ Βοιωτὸν εἰς τοὺς φράτερας , ἡνίκ ἠναγκάσθη , ἐνέγραψεν ὁ πατήρ 0 .
ἡδέως τοίνυν ἐροίμην ἂν αὐτὸν ἐναντίον ὑμῶν ·
εἰ μὴ ἐτελεύτησεν ὁ πατήρ , τί ἄν ποτ ἐποίεις πρὸς τοῖς δημόταις ;
οὐκ ἂν εἴας σεαυτὸν ἐγγράφειν Βοιωτόν ;
ἀλλ ἄτοπον δίκην μὲν λαγχάνειν τούτου , κωλύειν δὲ πάλιν 0 .
καὶ μὴν εἴ γ εἴας αὐτόν , ἐνέγραψεν ἄν σ εἰς τοὺς δημότας , ὅπερ εἰς τοὺς φράτερας 0 .
οὐκοῦν δεινόν , ὦ γῆ καὶ θεοί , φάσκειν μὲν ἐκεῖνον αὑτοῦ πατέρ εἶναι , τολμᾶν δ ἄκυρα ποιεῖν ἁκεῖνος ἔπραξεν ζῶν 0 .
ἐτόλμα τοίνυν πρὸς τῷ διαιτητῇ πρᾶγμ ἀναιδέστατον λέγειν , ὡς ὁ πατὴρ αὑτοῦ δεκάτην ἐποίησεν ὥσπερ ἐμοῦ καὶ τ οὔνομα τοῦτ ἔθετ αὐτῷ , καὶ μάρτυράς τινας παρείχετο , οἷς ἐκεῖνος οὐδεπώποτ ὤφθη χρώμενος 0 .
ἐγὼ δ οὐδέν ὑμῶν ἀγνοεῖν οἴομαι , ὅτι οὔ τ ἂν ἐποίησε δεκάτην οὐδεὶς παιδίου μὴ νομίζων αὑτοῦ δικαίως εἶναι , οὔ τε ποιήσας καὶ στέρξας , ὡς ἂν υἱόν τις στέρξαι , πάλιν ἔξαρνος ἐτόλμησε γενέσθαι .
οὐ δὲ γὰρ εἴ τι τῇ μητρὶ πρὸς ὀργὴν ἦλθεν τῇ τούτων , τούτους ἂν ἐμίσει , νομίζων αὑτοῦ εἶναι ·
πολὺ γὰρ μᾶλλον εἰώθασιν , ὧν ἂν ἑαυτοῖς διενεχθῶσιν ἀνὴρ καὶ γυνή , διὰ τοὺς παῖδας καταλλάττεσθαι ἢ δι ἃν ἀδικηθῶσιν ὑφ αὑτῶν , τοὺς κοινοὺς παῖδας πρὸς μισεῖν .
οὐ τοίνυν ἐκ τούτων ἔστιν ἰδεῖν μόνον ὅτι ψεύσεται , ταῦτ ἂν λέγῃ , ἀλλὰ πρὶν ἡμέτερος φάσκειν συγγενὴς εἶναι , εἰς Ἱπποθωντίδ ἐφοίτα φυλὴν εἰς παῖδας χορεύσων .
καίτοι τίς ἂν ὑμῶν οἴεται τὴν μητέρα πέμψαι τοῦτον εἰς ταύτην τὴν φυλήν , δεινὰ μέν , ὥς φησιν , ὑπὸ τοῦ πατρὸς πεπονθυῖαν , δεκάτην δ εἰδυῖαν πεποιηκότ ἐκεῖνον καὶ πάλιν ἔξαρνον ὄντα ;
εἰς γὰρ τὴν Ἀκαμαντίδ ὁμοίως ἐξῆν σοι φοιτᾶν , καὶ ἐφαίνετ ἂν οὖσ ἀκόλουθος ἡ φυλὴ τῇ θέσει τ οὐνόματος .
ὡς τοίνυν ταῦτ ἀληθῆ λέγω , τούτων μάρτυρας ὑμῖν τοὺς συμφοιτῶντας καὶ τοὺς εἰδότας παρέξομαι .
οὕτω τοίνυν φανερῶς παρὰ τὸν τῆς αὑτοῦ μητρὸς ὅρκον καὶ τὴν τοῦ δόντος ἐκείνῃ τὸν ὅρκον εὐήθειαν πατρὸς τετυχηκὼς καὶ ἀνθ Ἱπποθωντίδος ἐν Ἀκαμαντίδι φυλῇ γεγονώς , οὐκ ἀγαπᾷ Βοιωτὸς οὑτοσί , ἀλλὰ καὶ δίκας ἐμοὶ δύ ἢ τρεῖς εἴληχεν ἀργυρίου πρὸς αἷς καὶ πρότερόν μ ἐσυκοφάντει .
καίτοι πάντας οἶμαι τοῦθ ὑμᾶς εἰδέναι , τίς ἦν χρηματιστὴς ὁ πατήρ .
ἐγὼ δ ἐάσω ταῦτα .
ἀλλ εἰ δίκαι ὀμώμοκεν ἡ μήτηρ ἡ τούτων , ἐπ αὐτοφώρῳ συκοφάντην ἐπιδεικνύει τοῦτον ταῖς δίκαις ταύταις .
εἰ γὰρ οὕτω δαπανηρὸς ἦν , ὥστε γάμῳ γεγαμηκὼς τὴν ἐμὴν μητέρα , ἑτέραν εἶχε γυναῖκα , ἧς ὑμεῖς ἐστέ , καὶ δύ οἰκίας ᾤκει , πῶς ἂν ἀργύριον τοιοῦτος ὢν κατέλιπεν ;
οὐκ ἀγνοῶ τοίνυν , ὦ ἄνδρες Ἀθηναῖοι , ὅτι Βοιωτὸς οὑτοσὶ δίκαιον μὲν οὐδὲν ἕξει λέγειν , ἥξει δ ἐπὶ ταῦθ ἅπερ ἀεὶ λέγει , ὡς ἐπηρέαζεν ὁ πατὴρ αὐτῷ πειθόμενος ὑπ ἐμοῦ , ἀξιοῖ δ αὐτὸς ὡς δὴ πρεσβύτερος ὢν τ οὔνομ ἔχειν τὸ τοῦ πρὸς πατρὸς πάππου .
πρὸς δὴ ταῦτ ἀκοῦσαι βέλτιον ὑμᾶς βραχέα 0 .
ἐγὼ γὰρ οἶδα τοῦτον , ὅτ οὔπω συγγενὴς ἦν ἐμοί , ὁρῶν ὥσπερ ἂν ἄλλον τιν οὑτωσί , νεώτερον ὄντ ἐμοῦ καὶ συχνῷ , ὅσ ἐξ ὄψεως , οὐ μὴν ἰσχυρίζομαι τούτῳ  καὶ γὰρ εὔηθες  0 ·
ἀλλ εἴ τις ἔροιτο Βοιωτὸν τουτονί , ὅτ ἐν Ἱπποθωντίδι φυλῇ ἠξίους χορεύειν , οὔπω τοῦ πατρὸς εἶναι φάσκων τοῦ ἐμοῦ υἱός , τί σαυτὸν ἔχειν δικαίως ἂν θείης ὄνομα ;
εἰ γὰρ Μαντίθεον , οὐκ ἂν διὰ τοῦτό γε φαίης ὅτι πρεσβύτερος εἶ ἐμοῦ 0 .
ὃς γὰρ οὐ δὲ τῆς φυλῆς τότε σοι προσήκειν ἡγοῦ τῆς ἐμῆς , πῶς ἂν τοῦ γε πάππου τοῦ ἐμοῦ ἠμφεσβήτεις ;
ἔτι δ , ὦ ἄνδρες Ἀθηναῖοι , τὸν μὲν τῶν ἐτῶν χρόνον οὐδεὶς οἶδεν ὑμῶν  ἐγὼ μὲν γὰρ ἐμοὶ πλείονα , οὗτος δ ἑαυτῷ φήσει  , τὸν δὲ τοῦ δικαίου λόγον ἅπαντες ἐπίστασθε 0 1 .
ἀφ οὗ παῖδας ἐποιήσατο τούτους ὁ πατήρ , ἀπὸ τούτου καὶ νομίζεσθαι .
πρότερον τοίνυν ἔμ εἰς τοὺς δημότας ἐνέγραψε Μαντίθεον , πρὶν εἰσαγαγεῖν τοῦτον εἰς τοὺς φράτερας .
ὥστ οὐ τῷ χρόνῳ μόνον , ἀλλὰ καὶ τῷ δικαίῳ πρεσβεῖον ἔχοιμ ἂν ἐγὼ τ οὔνομα τοῦτ εἰκότως .
εἰ δέ τίς σ ἔροιτο , εἰπέ μοι , Βοιωτέ , πόθεν νῦν Ἀκαμαντίδος φυλῆς γέγονας καὶ τῶν δήμων Θορίκιος καὶ υἱὸς Μαντίου , καὶ τὸ μέρος τῶν ὑπ ἐκείνου καταλειφθέντων ἔχεις ;
οὐδὲν ἂν ἄλλ ἔχοις εἰπεῖν , πλὴν ὅτι κ ἀμὲ ζῶν ἐποιήσατο Μαντίας .
τί τεκμήριον , εἴ τίς σ ἔροιτο , ἢ μαρτύριόν ἐστί σοι τούτου ;
εἰς τοὺς φράτεράς μ εἰσήγαγε , φήσειας ἄν .
τί οὖν σ ἐνέγραψεν ὄνομα , εἴ τις ἔροιτο , Βοιωτὸν ἂν εἴποις ·
τοῦτο γὰρ εἰσήχθης .
οὐκοῦν δεινὸν εἰ τῆς μὲν πόλεως καὶ τῶν ὑπ ἐκείνου καταλειφθέντων διὰ τ οὔνομα τοῦτο μέτεστί σοι , τοῦτο δ ἀξιοῖς ἀφεὶς ἕτερον μεταθέσθαι σαυτῷ 0 .
φέρ , εἴ σ ὁ πατὴρ ἀξιώσειεν ἀναστάς , ἢ μένειν ἐφ οὗ σ αὐτὸς ἐποιήσατ ὀνόματος , ἢ πατέρ ἄλλον σαυτοῦ φάσκειν εἶναι , ἆρ οὐκ ἂν μέτρι ἀξιοῦν δοκοίη ;
τ αὐτὰ τοίνυν ταῦτ ἐγώ σ ἀξιῶ , ἢ πατρὸς ἄλλου σεαυτὸν παραγράφειν , ἢ τ οὔνομ ἔχειν ὃ κεῖνος ἔδωκέ σοι .
νὴ Δί , ἀλλ ὕβρει καὶ ἐπηρείᾳ τινὶ τοῦτ ἐτέθη σοι .
ἀλλὰ πολλάκις μέν , ὅτ οὐκ ἐποιεῖθ ὁ πατὴρ τούτους , ἔλεγον οὗτοι ὡς οὐδὲν χείρους εἰσὶν οἱ τῆς μητρὸς τῆς τούτου συγγενεῖς τῶν τοῦ πατρὸς τοῦ ἐμοῦ .
ἔστι δ ὁ Βοιωτὸς ἀδελφοῦ τῆς τούτου μητρὸς ὄνομα .
ἐπειδὴ δ εἰσάγειν ὁ πατὴρ τούτους ἠναγκάζετο , ἐμοῦ προεισηγμένου Μαντιθέου , οὕτω τοῦτον εἰσάγει Βοιωτόν , τὸν ἀδελφὸν δ αὐτοῦ Πάμφιλον 0 .
ἐπεὶ σὺ δεῖξον , ὅστις Ἀθηναίων τ αὐτὸν ὄνομα τοῖς αὑτοῦ παισὶν ἔθετο δυοῖν 0 ·
κ ἂν δείξῃς , ἐγὼ συγχωρήσω δι ἐπήρειάν σοι τοῦτο τ οὔνομα θέσθαι τὸν πατέρα .
καίτοι εἴ γε τοιοῦτος ἦσθα , ὥστε ποιήσασθαι μὲν σαυτὸν ἀναγκάσαι , ἐξ ὅτου δ ἀρέσεις ἐκείνῳ τρόπου μὴ σκοπεῖν , οὐκ ἦσθ οἷον δεῖ τὸν προσήκοντ εἶναι περὶ τοὺς γονέας , οὐκ ὢν δ οὐκ ἐπηρεάζου δικαίως ἄν , ἀλλ ἀπωλώλεις .
ἢ δεινόν γ ἂν εἴη , εἰ κατὰ μὲν τῶν ὑπὸ τοῦ πατρὸς αὐτοῦ νομιζομένων παίδων οἱ περὶ τῶν γονέων ἰσχύσουσιν νόμοι , κατὰ δὲ τῶν αὑτοὺς εἰσβιαζομένων ἄκοντας ποιεῖσθαι ἄκυροι γενήσονται .
ἀλλ , ὦ χαλεπώτατε Βοιωτέ , μάλιστα μὲν ὧν πράττεις πάντων παῦσαι , εἰ δ ἄρα μὴ βούλει , ἐκεῖνό γε πρὸς Διὸς πείθου ·
παῦσαι μὲν σαυτῷ παρέχων πράγματα , παῦσαι δ ἐμὲ συκοφαντῶν , ἀγάπα δ ὅτι σοι πόλις , οὐσία , πατὴρ γέγονεν .
οὐδεὶς ἀπελαύνει σ ἀπὸ τούτων , οὔκουν ἔγωγε 0 .
ἀλλ ἂν μέν , ὥσπερ εἶναι φὴς ἀδελφός , καὶ τὰ ἔργ ἀδελφοῦ ποιῇς , δόξεις εἶναι συγγενής , ἂν δ ἐπιβουλεύῃς , δικάζῃ , φθονῇς , βλασφημῇς , δόξεις εἰς ἀλλότρι ἐμπεσὼν ὡς οὐ προσήκουσιν οὕτω χρῆσθαι .
ἐπεὶ ἔγωγ οὐ δ εἰ τὰ μάλισθ ὁ πατὴρ ὄντα σ ἑαυτοῦ μὴ ἐποιεῖτ ἀδικῶ .
οὐ γὰρ ἐμοὶ προσῆκεν εἰδέναι , τίνες εἰσὶν υἱεῖς ἐκείνου , ἀλλ ἐκείνῳ δεῖξαι , τίν ἐμοὶ νομιστέον ἔστ ἀδελφόν .
ὃν μὲν τοίνυν οὐκ ἐποιεῖτό σε χρόνον , οὐ δ ἐγὼ προσήκονθ ἡγούμην , ἐπειδὴ δ ἐποιήσατο , κ ἀγὼ νομίζω .
τί τούτου σημεῖον 0 ;
τῶν πατρῴων ἔχεις τὸ μέρος μετὰ τὴν τοῦ πατρὸς τελευτήν ·
ἱερῶν , ὁσίων μετέχεις ·
ἀπάγει σ οὐδεὶς ἀπὸ τούτων .
ἂν δὲ φῇ δεινὰ πάσχειν καὶ κλάῃ καὶ ὀδύρηται καὶ κατηγορῇ ἐμοῦ , ἃ μὲν ἂν λέγῃ , μὴ πιστεύετε  οὐ γὰρ δίκαιον μὴ περὶ τούτων ὄντος τοῦ λόγου νυνί  , ἐκεῖνο δ ὑπολαμβάνετε , ὅτι οὐδὲν ἔστ αὐτῷ ἧττον δίκην λαμβάνειν Βοιωτῷ κληθέντι 0 .
τί οὖν φιλονικεῖς ;
μὴ ἔχ οὕτω πρὸς ἡμᾶς ἐθελέχθρως ·
οὐ δὲ γὰρ ἐγὼ πρὸς σέ , ἐπεὶ καὶ νῦν , ἵνα μη δὲ τοῦτο λάθῃ σε , ὑπὲρ σοῦ λέγω μᾶλλον , ἀξιῶν μὴ τ αὐτὸν ἔχειν ὄνομ ἡμᾶς 0 .
εἰ γὰρ μηδὲν ἄλλο , ἀνάγκη τὸν ἀκούσαντ ἐρέσθαι πότερος , δύ ἂν ὦσιν Μαντίθεοι Μαντίου 0 1 .
οὐκοῦν , ὃν ἠναγκάσθη ποιήσασθαι , σὲ ἂν λέγῃ , ἐρεῖ .
τί οὖν ἐπιθυμεῖς τούτων ;
ἀνάγνωθι δέ μοι λαβὼν δύο ταυτασὶ μαρτυρίας , ὡς ἐμοὶ Μαντίθεον καὶ τούτῳ Βοιωτὸν ὁ πατὴρ ὄνομ ἔθετο 0 .
λοιπὸν ἡγοῦμαι τοῦθ ὑμῖν ἐπιδεῖξαι , ὦ ἄνδρες Ἀθηναῖοι , ὡς οὐ μόνον εὐορκήσετε , ἂν ἁγὼ λέγω ψηφίσησθε , ἀλλὰ καὶ ὡς οὗτος αὑτοῦ κατέγνω Βοιωτόν , ἀλλ οὐ Μαντίθεον ὄνομα δικαίως ἂν ἔχειν 0 .
λαχόντος γὰρ ἐμοῦ τὴν δίκην ταύτην Βοιωτῷ Μαντίου Θορικίῳ , ἐξ ἀρχῆς τ ἠντεδίκει καὶ ὑπώμνυθ ὡς ὢν Βοιωτός , καὶ τὸ τελευταῖον , ἐπεὶ οὐκέτ ἐνῆν αὐτῷ διακρούσασθαι , ἐρήμην ἐάσας καταδιαιτῆσαι , σκέψασθε πρὸς θεῶν τί ἐποίησεν ·
ἀντιλαγχάνει μοι τὴν μὴ οὖσαν Βοιωτὸν αὑτὸν προσαγορεύσας .
καίτοι ἐξ ἀρχῆς τ ἔδει ἐᾶν αὐτὸν τελέσασθαι τὴν δίκην κατὰ Βοιωτοῦ , εἴπερ μηδὲν προσῆκεν αὐτῷ τ οὐνόματος , ὕστερόν τε μὴ αὐτὸν φαίνεσθαι ἐπὶ τῷ ὀνόματι τούτῳ ἀντιλαγχάνοντα τὴν μὴ οὖσαν .
ὃς οὖν αὐτὸς αὑτοῦ κατέγνω δικαίως ἂν εἶναι Βοιωτός , τί ὑμᾶς ἀξιώσει τοὺς ὀμωμοκότας ψηφίζεσθαι ;
ὡς δὲ ταῦτ ἀληθῆ λέγω , λαβέ μοι τὴν ἀντίληξιν καὶ τὸ ἔγκλημα τουτί .
ΑντΙλΗξΙσ .
εἰ μὲν τοίνυν οὗτος ἔχει δεῖξαι νόμον ὃς ποιεῖ κυρίους εἶναι τοὺς παῖδας τοῦ ἑαυτῶν ὀνόματος , ἃ λέγει νῦν οὗτος ὀρθῶς ἂν ψηφίζοισθε .
εἰ δ ὁ μὲν νόμος , ὃν πάντες ἐπίστασθ ὁμοίως ἐμοί , τοὺς γονέας ποιεῖ κυρίους οὐ μόνον θέσθαι τ οὔνομ ἐξ ἀρχῆς , ἀλλὰ κ ἂν πάλιν ἐξαλεῖψαι βούλωνται καὶ ἀποκηρῦξαι , ἐπέδειξα δ ἐγὼ τὸν πατέρα , ὃς κύριος ἦν ἐκ τοῦ νόμου , τούτῳ μὲν Βοιωτόν , ἐμοὶ δὲ Μαντίθεον θέμενον , πῶς ὑμῖν ἔστιν ἄλλο τι πλὴν ἁγὼ λέγω ψηφίσασθαι 0 ;
ἀλλὰ μὴν ὧν γ ἂν μὴ ὦσι νόμοι , γνώμῃ τῇ δικαιοτάτῃ δικάσειν ὀμωμόκατε , ὥστ εἰ μηδεὶς ἦν περὶ τούτων κείμενος νόμος , κ ἂν οὕτω δικαίως πρὸς ἐμοῦ τὴν ψῆφον ἔθεσθε .
τίς γάρ ἐστιν ὑμῶν ὅστις τ αὐτὸν ὄνομα τοῖς αὑτοῦ παισὶν τέθειται δυοῖν ;
τίς δ , ᾧ μήπω παῖδες εἰσί , θήσεται ;
οὐκοῦν ὃ δίκαιον τῇ γνώμῃ τοῖς ὑμετέροις αὐτῶν παισὶν ὑπειλήφατε , τοῦτο καὶ περὶ ἡμῶν εὐσεβὲς γνῶναι 0 .
ὥστε καὶ κατὰ τὴν δικαιοτάτην γνώμην καὶ κατὰ τοὺς νόμους καὶ κατὰ τοὺς ὅρκους καὶ κατὰ τὴν τούτου προσομολογίαν ἐγὼ μὲν μέτρι ὑμῶν , ὦ ἄνδρες Ἀθηναῖοι , δέομαι καὶ δίκαι ἀξιῶ , οὗτος δ οὐ μόνον οὐ μέτρια , ἀλλ οὐ δ εἰωθότα γίγνεσθαι 0 .
πάντων ἐστὶν ἀνιαρότατον , ὦ ἄνδρες δικασταί , ὅταν τις ὀνόματι μὲν ἀδελφὸς προσαγορευθῇ τινῶν , τῷ δ ἔργῳ ἐχθροὺς ἔχῃ τούτους , καὶ ἀναγκάζηται πολλὰ καὶ δεινὰ παθὼν ὑπ αὐτῶν εἰσιέναι εἰς δικαστήριον , ὃ νῦν ἐμοὶ συμβέβηκεν .
οὐ γὰρ μόνον ἀτύχημά μοι ἐξ ἀρχῆς ἐγένετο , διότι Πλαγγὼν ἡ τούτων μήτηρ ἐξαπατήσασα τὸν πατέρα μου καὶ ἐπιορκήσασα φανερῶς , ἠνάγκασεν αὐτὸν ὑπομεῖναι τούτους ποιήσασθαι , καὶ διὰ τοῦτο τὰ δύο μέρη τῶν πατρῴων ἀπεστερήθην ·
ἀλλὰ πρὸς τούτοις ἐξελήλαμαι μὲν ἐκ τῆς πατρῴας οἰκίας ὑπὸ τούτων , ἐν ᾗ καὶ ἐγενόμην καὶ ἐτράφην , καὶ εἰς ἣν οὐχ ὁ πατὴρ αὐτοὺς ἀλλ ἐγὼ τελευτήσαντος ἐκείνου παρεδεξάμην , ἀποστεροῦμαι δὲ τὴν προῖκα τῆς ἐμαυτοῦ μητρός , περὶ ἧς νυνὶ δικάζομαι , αὐτὸς μὲν τούτοις δίκας ὑπὲρ ὧν ἐνεκάλουν μοι πάντων δεδωκώς , πλὴν εἴ τινα νῦν ἕνεκα τῆς δίκης ταύτης ἀντειλήχασίν μοι συκοφαντοῦντες , ὡς καὶ ὑμῖν ἔσται καταφανές , παρὰ δὲ τούτων ἐν ἕνδεκα ἔτεσιν οὐ δυνάμενος τυχεῖν τῶν μετρίων , ἀλλὰ νῦν εἰς ὑμᾶς καταπεφευγώς .
δέομαι οὖν ἁπάντων ὑμῶν , ὦ ἄνδρες δικασταί , μετ εὐνοίας τέ μου ἀκοῦσαι οὕτως ὅπως ἂν δύνωμαι λέγοντος , κ ἂν ὑμῖν δοκῶ δεινὰ πεπονθέναι , συγγνώμην ἔχειν μοι ζητοῦντι κομίσασθαι τ ἀμαυτοῦ , ἄλλως τε καὶ εἰς θυγατρὸς ἔκδοσιν ·
συνέβη γάρ μοι δεηθέντος τοῦ πατρὸς ὀκτωκαιδεκέτη γῆμαι , καὶ διὰ τοῦτο εἶναί μοι θυγατέρα ἤδη ἐπίγαμον .
ὥστ ἐμοὶ μὲν δικαίως ἂν ἀδικουμένῳ διὰ πολλὰ βοηθήσαιτε , τούτοις δὲ εἰκότως ἂν ὀργίζοισθε ·
οἵτινες , ὦ γῆ καὶ θεοί , ἐξὸν αὐτοῖς τὰ δίκαια ποιήσασι μὴ εἰσιέναι εἰς δικαστήριον , οὐκ αἰσχύνονται μὲν ἀναμιμνῄσκοντες ὑμᾶς εἴ τι ἢ ὁ πατὴρ ἡμῶν μὴ ὀρθῶς διεπράξατο ἢ οὗτοι εἰς ἐκεῖνον ἥμαρτον , ἀναγκάζουσι δ ἐμὲ δικάζεσθαι αὑτοῖς .
ἵνα δὲ ἀκριβῶς εἰδῆτε , ὡς οὐκ ἐγὼ τούτου αἴτιός εἰμι ἀλλ οὗτοι , ἐξ ἀρχῆς ὑμῖν , ὡς ἂν ἐν βραχυτάτοις δύνωμαι , διηγήσομαι τὰ πραχθέντα .
ἡ γὰρ μήτηρ ἡ ἐμή , ὦ ἄνδρες δικασταί , θυγάτηρ μὲν ἦν Πολυαράτου Χολαργέως , ἀδελφὴ δὲ Μενεξένου καὶ Βαθύλλου καὶ Περιάνδρου .
ἐκδόντος δὲ αὐτὴν τοῦ πατρὸς Κλεομέδοντι τῷ Κλέωνος υἱεῖ , καὶ προῖκα τάλαντον ἐπιδόντος , τὸ μὲν πρῶτον τούτῳ συνῴκει ·
γενομένων δ αὐτῇ τριῶν μὲν θυγατέρων , υἱοῦ δ ἑνὸς Κλέωνος , καὶ μετὰ ταῦτα τοῦ ἀνδρὸς αὐτῇ τελευτήσαντος , ἀπολιποῦσα τὸν οἶκον καὶ κομισαμένη τὴν προῖκα , πάλιν ἐκδόντων αὐτὴν τῶν ἀδελφῶν Μενεξένου καὶ Βαθύλλου  ὁ γὰρ Περίανδρος ἔτι παῖς ἦν  καὶ τὸ τάλαντον ἐπιδόντων , συνῴκησε τῷ ἐμῷ πατρί .
καὶ γίγνομαι αὐτοῖς ἐγώ τε καὶ ἄλλος ἀδελφὸς νεώτερος ἐμοῦ , ὃς ἔτι παῖς ὢν ἐτελεύτησεν .
ὡς δ ἀληθῆ λέγω , περὶ τούτων ὑμῖν πρῶτον τοὺς μάρτυρας παρέξομαι .
τὴν μὲν τοίνυν μητέρα τὴν ἐμὴν οὕτως ὁ πατήρ μου γήμας εἶχε γυναῖκα ἐν τῇ οἰκίᾳ τῇ ἑαυτοῦ , ἐμέ τε ἐπαίδευεν καὶ ἠγάπα , ὥσπερ καὶ ὑμεῖς ἅπαντες τοὺς ὑμετέρους παῖδας ἀγαπᾶτε .
τῇ δὲ τούτων μητρὶ Πλαγγόνι ἐπλησίασεν ὅντινα δή ποτ οὖν τρόπον 0 ·
οὐ γὰρ ἐμὸν τοῦτο λέγειν ἐστίν .
καὶ οὕτως οὐ πάντα γε ἦν ὑπὸ τῆς ἐπιθυμίας κεκρατημένος , ὥστε οὐ δὲ τῆς μητρὸς τῆς ἐμῆς ἀποθανούσης ἠξίωσεν αὐτὴν εἰς τὴν οἰκίαν παρ ἑαυτὸν εἰσδέξασθαι , οὐ δὲ τούτους , ὡς υἱεῖς εἰσιν αὑτοῦ , πεισθῆναι ·
ἀλλὰ τὸν μὲν ἄλλον χρόνον οὗτοι διῆγον οὐκ ὄντες τοῦ ἐμοῦ πατρός , ὡς καὶ ὑμῶν οἱ πολλοὶ ἴσασιν , ἐπειδὴ δὲ οὗτος αὐξηθεὶς καὶ μεθ αὑτοῦ παρασκευασάμενος ἐργαστήριον συκοφαντῶν , ὧν ἡγεμὼν ἦν Μνησικλῆς καὶ Μενεκλῆς ἐκεῖνος ὁ τὴν Νῖνον ἑλών , μεθ ὧν οὗτος ἐδικάζετό μου τῷ πατρὶ φάσκων υἱὸς εἶναι ἐκείνου  συνόδων δὲ γιγνομένων πολλῶν ὑπὲρ τούτων , καὶ τοῦ πατρὸς οὐκ ἂν φάσκοντος πεισθῆναι , ὡς οὗτοι γεγόνασιν ἐξ αὑτοῦ , τελευτῶσα ἡ Πλαγγών , ὦ ἄνδρες δικασταί  πάντα γὰρ εἰρήσεται τ ἀληθῆ πρὸς ὑμᾶς  , μετὰ τοῦ Μενεκλέους ἐνεδρεύσασα τὸν πατέρα μου καὶ ἐξαπατήσασα ὅρκῳ , ὃς μέγιστος δοκεῖ καὶ δεινότατος παρὰ πᾶσιν ἀνθρώποις εἶναι , ὡμολόγησεν τριάκοντα μνᾶς λαβοῦσα τούτους μὲν τοῖς αὑτῆς ἀδελφοῖς εἰσποιήσειν υἱεῖς , αὐτὴ δέ , ἂν πρὸς τῷ διαιτητῇ προκαλῆται αὐτὴν ὁ πατήρ μου ὀμόσαι ἦ μὴν τοὺς παῖδας ἐξ αὑτοῦ γεγονέναι , οὐ δέξεσθαι τὴν πρόκλησιν ·
τούτων γὰρ γενομένων οὔ τε τούτους ἀποστερήσεσθαι τῆς πολιτείας , τῷ τε πατρί μου οὐκέτι δυνήσεσθαι αὐτοὺς πράγματα παρέχειν , τῆς μητρὸς αὐτῶν οὐ δεξαμένης τὸν ὅρκον .
συγχωρηθέντων δὲ τούτων  τί ἂν ὑμῖν μακρολογοίην ;
ὡς γὰρ πρὸς τὸν διαιτητὴν ἀπήντησεν , παραβᾶσα πάντα τὰ ὡμολογημένα ἡ Πλαγγὼν δέχεταί τε τὴν πρόκλησιν καὶ ὄμνυσιν ἐν τῷ Δελφινίῳ ἄλλον ὅρκον ἐναντίον τῷ προτέρῳ , ὡς καὶ ὑμῶν οἱ πολλοὶ ἴσασιν ·
περιβόητος γὰρ ἡ πρᾶξις ἐγένετο .
καὶ οὕτως ὁ πατήρ μου διὰ τὴν ἑαυτοῦ πρόκλησιν ἀναγκασθεὶς ἐμμεῖναι τῇ διαίτῃ , ἐπὶ μὲν τοῖς γεγενημένοις ἠγανάκτει καὶ βαρέως ἔφερεν , καὶ εἰς τὴν οἰκίαν οὐ δ ὣς εἰσδέξασθαι τούτους ἠξίωσεν , εἰς δὲ τοὺς φράτερας ἠναγκάσθη εἰσαγαγεῖν .
καὶ τοῦτον μὲν ἐνέγραψε Βοιωτόν , τὸν δ ἕτερον Πάμφιλον 0 1 .
ἐμὲ δ εὐθὺς ἔπειθε περὶ ὀκτωκαίδεκ ἔτη γεγενημένον τὴν Εὐφήμου γῆμαι θυγατέρα , βουλόμενος παῖδας ἐξ ἐμοῦ γενομένους ἐπιδεῖν .
ἐγὼ δέ , ὦ ἄνδρες δικασταί , νομίζων δεῖν καὶ πρότερον καὶ ἐπειδὴ οὗτοι ἐλύπουν αὐτὸν δικαζόμενοι καὶ πράγματα παρέχοντε , ἐμὲ τ οὐναντίον εὐφραίνειν ἅπαντα ποιοῦντα ὅσα ἐκείνῳ χαριεῖσθαι μέλλοιμι , ἐπείσθην αὐτῷ .
γήμαντος δέ μου τὸν τρόπον τοῦτον , ἐκεῖνος μὲν τὸ θυγάτριόν μοι ἐπιδὼν γενόμενον , οὐ πολλοῖς ἔτεσιν ὕστερον ἀρρωστήσας ἐτελεύτησεν ·
ἐγὼ δ , ὦ ἄνδρες δικασταί , ζῶντος μὲν τοῦ πατρὸς οὐδὲν ᾤμην δεῖν ἐναντιοῦσθαι αὐτῷ , τελευτήσαντος δὲ ἐκείνου εἰσεδεξάμην τε τούτους εἰς τὴν οἰκίαν καὶ τῶν ὄντων ἁπάντων μετέδωκα , οὐχ ὡς ἀδελφοῖς οὖσιν  οὐ δὲ γὰρ ὑμῶν τοὺς πολλοὺς λελήθασιν ὃν τρόπον οὗτοι γεγόνασιν  , νομίζων δ ἀναγκαῖον εἶναί μοι , ἐπειδὴ ὁ πατὴρ ἐξηπατήθη , πείθεσθαι τοῖς νόμοις τοῖς ὑμετέροις .
καὶ οὕτως ὑπ ἐμοῦ εἰς τὴν οἰκίαν εἰσδεχθέντες , ὡς ἐνεμόμεθα τὰ πατρῷα , ἀξιοῦντος ἐμοῦ ἀπολαβεῖν τὴν τῆς μητρὸς προῖκα ἀντενεκάλουν καὶ οὗτοι , καὶ ἔφασαν ὀφείλεσθαι καὶ τῇ αὑτῶν μητρὶ τὴν ἴσην προῖκα .
συμβουλευσάντων δ ἡμῖν τῶν παρόντων , τὰ μὲν ἄλλα πάντα ἐνειμάμεθα , τὴν δὲ οἰκίαν καὶ τοὺς παῖδας τοὺς διακόνους τοῦ πατρὸς ἐξαιρέτους ἐποιησάμεθα , ἵν ἐκ μὲν τῆς οἰκίας , ὁποτέροις ἂν ἡμῶν φαίνηται ὀφειλομένη ἡ προίξ , οὗτοι αὐτὴν κομίσωνται , ἐκ δὲ τῶν παίδων κοινῶν ὄντων , ἐάν τι οὗτοι τῶν πατρῴων ἐπιζητῶσιν , πυνθάνωνται , καὶ βασανίζοντες αὐτοὺς καὶ ἄλλῳ ὅτῳ ἂν τρόπῳ βούλωνται ζητοῦντες .
ὅτι δὲ καὶ ταῦτ ἀληθῆ λέγω , ἐκ τούτων τῶν μαρτυριῶν εἴσεσθε .
μΑΡτΥΡΙΑΙ μετὰ ταῦτα τοίνυν οὗτοί τε ἐμοὶ δίκας ἔλαχον ὑπὲρ ὧν ἐνεκάλουν κ ἀγὼ τούτοις ὑπὲρ τῆς προικός .
καὶ τὸ μὲν πρῶτον παραγραψάμενοι Σόλωνα Ἑρχιέα διαιτητὴν τούτῳ ἐπετρέψαμεν δικάσαι περὶ ὧν ἐνεκαλοῦμεν ἀλλήλοις ·
ὡς δ οὐκ ἀπήντων οὗτοι , ἀλλ ἐφυγοδίκουν καὶ χρόνος διετρίβετο συχνός , τῷ μὲν Σόλωνι συνέβη τελευτῆσαι τὸν βίον , οὗτοι δὲ πάλιν ἐξ ὑπαρχῆς λαγχάνουσί μοι τὰς δίκας , καὶ ἐγὼ τούτῳ , προσκαλεσάμενος αὐτὸν καὶ ἐπιγραψάμενος ἐπὶ τὸ ἔγκλημα Βοιωτόν 0 ·
τοῦτο γὰρ αὐτῷ ὁ πατὴρ ἔθετο τ οὔνομα .
περὶ μὲν οὖν ὧν οὗτοί μοι ἐδικάζοντο , παρόντος τούτου καὶ ἀντιδικοῦντος καὶ οὐκ ἔχοντος ἐπιδεῖξαι οὐδὲν ὧν ἐνεκάλουν , ἀπεδιῄτησέν μου ὁ διαιτητής ·
καὶ οὗτος συνειδὼς αὑτῷ ἀδίκως ἐγκαλοῦντι οὔ τε ἐφῆκεν εἰς τὸ δικαστήριον , οὔ τε νῦν περὶ ἐκείνων εἴληχέ μοι δίκην οὐδεμίαν , ἀλλὰ περὶ ἄλλων τινῶν , λύσειν τοῖς ἐγκλήμασι τούτοις τὴν δίκην ταύτην οἰόμενος .
ἣν δ ἐγὼ τοῦτον ἐδίωκον τότε περὶ τῆς προικός , ἐπιδημοῦντος τούτου ἐνθάδε καὶ οὐκ ἀπαντήσαντος πρὸς τὸν διαιτητήν , ἐρήμην κατεδιῄτησεν αὐτοῦ .
οὑτοσὶ δέ , ὦ ἄνδρες δικασταί , οὔ τε ἠντεδίκει τότε παρὼν οὔ τε ἔφη με καταδιαιτήσασθαι τὴν δίκην αὑτοῦ ·
οὐ γὰρ εἶναι Βοιωτὸν αὑτῷ ὄνομα , ἀλλὰ Μαντίθεον , καὶ οὕτως ὀνόματι ἀμφισβητῶν ἔργῳ τὴν προῖκά με τῆς μητρὸς ἀποστερεῖ 0 .
ἀπορῶν δ ἐγὼ τί ἄν τις χρήσαιτο τῷ πράγματι , οὕτω πάλιν τὴν αὐτὴν ταύτην δίκην λαχὼν αὐτῷ Μαντιθέῳ ἑνδεκάτῳ ἔτει νῦν εἰς ὑμᾶς καταπέφευγα .
ὡς δὲ καὶ ταῦτ ἀληθῆ λέγω , ἀναγνώσεται ὑμῖν τὰς περὶ τούτων μαρτυρίας .
ὅτι μὲν τοίνυν , ὦ ἄνδρες δικασταί , ἥ τε μήτηρ μου τάλαντον ἐπενεγκαμένη προῖκα , ἐκδοθεῖσα ὑπὸ τῶν ἀδελφῶν τῶν αὑτῆς , ὥσπερ οἱ νόμοι κελεύουσιν , συνῴκησεν τῷ πατρί , καὶ ὃν τρόπον ἐγὼ τούτους εἰσεδεξάμην εἰς τὴν οἰκίαν τοῦ πατρὸς τελευτήσαντος , καὶ ὅτι ἀπέφυγον αὐτοὺς τὰς δίκας ἅς μοι ἐνεκάλουν , ταῦτα μὲν πάντα καὶ μεμαρτύρηται ὑμῖν καὶ ἐπιδέδεικται .
ἴθι δὴ λαβὲ καὶ τὸν περὶ τῆς προικὸς νόμον τουτονί .
οὕτω τοίνυν τοῦ νόμου ἔχοντος , οἶμαι τουτονὶ Βοιωτὸν ἢ Μαντίθεον ἢ ὅ τι ποτ ἄλλο χαίρει προσαγορευόμενος , δικαίαν μὲν ἀπολογίαν καὶ ἀληθινὴν οὐδεμίαν ἕξειν εἰπεῖν , ἐπιχειρήσειν δὲ τῇ τόλμῃ καὶ τῇ θρασύτητι τῇ ἑαυτοῦ πιστεύοντα περιιστάναι τὰς αὑτῶν συμφορὰς εἰς ἐμέ , ἅπερ καὶ ἰδίᾳ ποιεῖν εἴωθεν , λέγων ὡς δημευθείσης τῆς Παμφίλου οὐσίας , ὃς ἦν πατὴρ τῆς Πλαγγόνος , τὰ περιγενόμενα χρήματα ὁ πατὴρ ὁ ἐμὸς ἔλαβεν ἐκ τοῦ βουλευτηρίου , καὶ οὕτως ἀποφαίνειν πειρώμενος τὴν μὲν αὑτοῦ μητέρα ἐπενεγκαμένην προῖκα πλέον ἢ ἑκατὸν μνᾶς , τὴν δ ἐμὴν ἄπροικον φάσκων συνοικῆσαι 0 .
ταῦτα διέξεισιν , ὦ ἄνδρες δικασταί , οὔ τε μαρτυρίαν οὐδεμίαν ἐμβεβλημένος ὑπὲρ τούτων οὔ τ ἀγνοῶν ὡς οὐδὲν ὑγιὲς λέγει , ἀλλ ἀκριβῶς εἰδὼς ὅτι ὁμολογῶν μὲν ἀδικεῖν ἐν ὑμῖν οὐδείς πω ἀπέφυγεν , ψευδόμενος δὲ καὶ παραγωγὰς λέγων ἤδη τις δίκην οὐκ ἔδωκεν .
ἵνα οὖν μὴ ἐξαπατηθῆτε ὑπ αὐτοῦ , βέλτιον εἶναί μοι δοκεῖ βραχέα καὶ περὶ τούτου πρὸς ὑμᾶς εἰπεῖν .
ἐὰν γὰρ λέγῃ ὡς ἡ μὲν ἐμὴ μήτηρ οὐκ ἐπηνέγκατο προῖκα , ἡ δὲ τούτων ἐπηνέγκατο , ἐνθυμεῖσθε ὅτι περιφανῶς ψεύδεται .
πρῶτον μὲν γὰρ ὁ Πάμφιλος ὁ πατὴρ τῆς τούτου μητρὸς πέντε τάλαντα τῷ δημοσίῳ ὀφείλων ἐτελεύτησεν , καὶ τοσούτου ἐδέησεν περιγενέσθαι τι τοῖς ἐκείνου παισὶν τῆς οὐσίας ἀπογραφείσης καὶ δημευθείσης , ὥστε οὐ δὲ τὸ ὄφλημα πᾶν ὑπὲρ αὐτοῦ ἐκτέτεισται , ἀλλ ἔτι καὶ νῦν ὁ Πάμφιλος ὀφείλων τῷ δημοσίῳ ἐγγέγραπται .
πῶς οὖν οἷόν τε τὸν ἐμὸν πατέρα χρήματα λαβεῖν ἐκ τῆς Παμφίλου οὐσίας , ἣ οὐ δὲ αὐτὸ τὸ ὄφλημα ἱκανὴ ἐγένετο τῇ πόλει ἐκτεῖσαι 0 ;
ἔπειτα , ὦ ἄνδρες δικασταί , ἐνθυμεῖσθε ὅτι , εἰ τὰ μάλιστα περιεγένετο τὰ χρήματα ταῦτα , ὥσπερ οὗτοί φασιν , οὐκ ἂν ὁ ἐμὸς πατὴρ αὐτὰ ἔλαβεν , ἀλλ οἱ τοῦ Παμφίλου υἱεῖς , Βοιωτὸς καὶ Ἡδύλος καὶ Εὐθύδημος , οἳ οὐκ ἂν δήπου ἐπὶ μὲν τῷ τ ἀλλότρια λαμβάνειν ὅτι ἂν οὖν ἐποίουν , ὡς καὶ ὑμεῖς ἅπαντες ἴστε , τὰ δ αὑτῶν τὸν ἐμὸν πατέρα περιεῖδον κομισάμενον 0 .
ὅτι μὲν τοίνυν ἥ γε τούτων μήτηρ οὐκ ἐπηνέγκατο προῖκα , ἀλλ οὗτοι τοῦτο ψεύδονται , ἱκανῶς ὑμᾶς μεμαθηκέναι νομίζω ·
ὅτι δὲ ἡ ἐμὴ μήτηρ ἐπηνέγκατο , ῥᾳδίως ἐγὼ δείξω .
πρῶτον μὲν γὰρ Πολυαράτου θυγάτηρ ἦν , ὃς καὶ ὑφ ὑμῶν ἐτιμᾶτο καὶ πολλὴν οὐσίαν ἐκέκτητο ·
ἔπειτα μεμαρτύρηται ὑμῖν ὡς καὶ ἡ ἀδελφὴ αὐτῆς τοσαύτην προῖκα ἐπενεγκαμένη Ἐρυξιμάχῳ συνῴκησεν , τῷ Χαβρίου κηδεστῇ .
πρὸς δὲ τούτοις φαίνεταί μου ἡ μήτηρ τὸ πρῶτον ἐκδοθεῖσα Κλεομέδοντι , οὗ φασι τὸν πατέρα Κλέωνα τῶν ὑμετέρων προγόνων στρατηγοῦντα , Λακεδαιμονίων πολλοὺς ἐν Πύλῳ ζῶντας λαβόντα , μάλιστα πάντων ἐν τῇ πόλει εὐδοκιμῆσαι ·
ὥστε οὔ τε τὸν ἐκείνου προσῆκεν υἱὸν ἄπροικον αὐτὴν γῆμαι , οὔ τε Μενέξενον καὶ Βάθυλλον εἰκός ἐστιν , αὐτούς τε οὐσίαν πολλὴν κεκτημένους καὶ Κλεομέδοντος τελευτήσαντος κομισαμένους τὴν προῖκα , ἀποστερῆσαι τὴν ἀδελφὴν τὴν ἑαυτῶν , ἀλλὰ προσθέντας αὐτοὺς ἐκδοῦναι τῷ ἡμετέρῳ πατρί , καθάπερ καὶ αὐτοὶ πρὸς ὑμᾶς καὶ οἱ ἄλλοι μεμαρτυρήκασιν .
χωρὶς δὲ τούτων ἐνθυμήθητε , διὰ τί ἄν ποτε ὁ πατήρ , εἴπερ ἡ μὲν ἐμὴ μήτηρ μὴ ἦν ἐγγυητὴ μη δὲ ἠνέγκατο προῖκα , ἡ δὲ τούτων ἠνέγκατο , τοὺς μὲν οὐκ ἔφη αὑτοῦ υἱεῖς εἶναι , ἐμὲ δὲ καὶ ἐποιεῖτο καὶ ἐπαίδευεν ;
ὅτι νὴ Δία , ὡς οὗτοι φήσουσιν , ἐμοὶ χαριζόμενος καὶ τῇ ἐμῇ μητρὶ τούτους ἠτίμαζεν 0 .
ἀλλ ἐκείνη μὲν ἔτι παῖδα μικρὸν ἐμὲ καταλιποῦσα αὐτὴ τὸν βίον ἐτελεύτησεν , ἡ δὲ τούτων μήτηρ Πλαγγὼν καὶ πρότερον καὶ μετὰ ταῦτα εὐπρεπὴς τὴν ὄψιν οὖσα ἐπλησίαζεν αὐτῷ ·
ὥστε πολὺ μᾶλλον εἰκὸς ἦν αὐτὸν διὰ τὴν ζῶσαν γυναῖκα , ἧς ἐρῶν ἐτύγχανε , τὸν τῆς τεθνεώσης υἱὸν ἀτιμάζειν , ἢ δι ἐμὲ καὶ τὴν τετελευτηκυῖαν τοὺς ἐκ τῆς ζώσης καὶ πλησιαζούσης αὐτῷ παῖδας μὴ ποιεῖσθαι 0 .
καίτοι οὗτός γε εἰς τοῦτο τόλμης ἥκει , ὥστε φησὶ τὸν πατέρα μου δεκάτην ὑπὲρ αὑτοῦ ἑστιᾶσαι .
καὶ περὶ τούτου μόνον Τιμοκράτους καὶ Προμάχου ἐμβέβληται μαρτυρίας , οἳ οὔ τε γένει προσήκουσί μου τῷ πατρὶ οὐδὲν οὔ τε φίλοι ἦσαν ἐκείνῳ .
οὕτω δὲ φανερῶς τὰ ψευδῆ μεμαρτυρήκασιν , ὥστε ὃν πάντων ὑμῶν εἰδότων οὑτοσὶ δίκην λαχὼν ἄκοντα ἠνάγκασε ποιήσασθαι αὑτόν , τοῦτον οὗτοι , ὥσπερ κλητῆρες , δύο μόνοι ὄντες μαρτυροῦσιν δεκάτην ὑπὲρ τούτου ἑστιᾶσαι 0 .
οἷς τίς ἂν ὑμῶν πιστεύσειεν ;
καὶ μὴν οὐ δ ἐκεῖνό γε εἰπεῖν αὐτῷ ἐνδέχεται , ὡς μικρὸν μὲν ὄντα ἐποιεῖτο αὐτὸν ὁ πατήρ , μείζω δὲ γενόμενον τῇ μητρὶ ὀργισθείς τι τῇ τούτων ἠτίμαζεν ·
πολὺ γὰρ δήπου μᾶλλον εἰώθασιν , ὧν ἂν ἐν αὑτοῖς διενεχθῶσιν γυνὴ καὶ ἀνήρ , διαλλάττεσθαι διὰ τοὺς παῖδας ἢ διὰ τὰς πρὸς ἑαυτοὺς ὀργὰς τοὺς κοινοὺς παῖδας πρὸς μισεῖν 0 .
ὥστε ἐὰν μὲν ἐπιχειρῇ ταῦτα λέγειν , μὴ ἐπιτρέπετε ἀναισχυντεῖν .
ἂν δὲ λέγῃ περὶ τῶν δικῶν ἃς ἀπεδιῄτησέν μου ὁ διαιτητής , καὶ φάσκῃ ὑπ ἐμοῦ ἀπαράσκευος ληφθῆναι , πρῶτον μὲν μέμνησθε ὅτι οὐκ ὀλίγος χρόνος ἐγένετο , ἐν ᾧ ἔδει παρασκευάσασθαι αὐτόν , ἀλλ ἔτη πολλά , ἔπειθ ὅτι οὗτος ἦν ὁ διώκων , ὥστε πολὺ μᾶλλον ἦν εἰκὸς ἐμὲ ὑπὸ τούτου ἀπαράσκευον ληφθῆναι ἢ τοῦτον ὑπ ἐμοῦ 0 .
ἔτι δὲ πάντες ὑμῖν οἱ πρὸς τῷ διαιτητῇ παρόντες μεμαρτυρήκασιν ὡς οὗτος παρὼν αὐτός , ὅτε ἀπεδιῄτησέ μου ὁ διαιτητής , οὔ τε ἐφῆκεν εἰς τὸ δικαστήριον ἐνέμεινέ τε τῇ διαίτῃ .
καίτοι ἄτοπον δοκεῖ μοι εἶναι , εἰ οἱ μὲν ἄλλοι , ὅταν οἴωνται ἀδικεῖσθαι , καὶ τὰς πάνυ μικρὰς δίκας εἰς ὑμᾶς ἐφιᾶσιν , οὗτος δέ μοι περὶ προικὸς δίκην ταλάντου λαχών , ταύτης , ὡς αὐτός φησιν , ἀδίκως ἀποδιαιτηθείσης ἐνέμεινεν .
νὴ Δί , ἀπράγμων γάρ τις ἴσως ἐστὶν ἄνθρωπος καὶ οὐ φιλόδικος .
ἐβουλόμην τ ἄν , ὦ ἄνδρες δικασταί , τοιοῦτον αὐτὸν εἶναι .
νυνὶ δὲ ὑμεῖς μὲν οὕτως ἐστὲ κοινοὶ καὶ φιλάνθρωποι , ὥστε οὐ δὲ τοὺς τῶν τριάκοντα υἱεῖς φυγαδεῦσαι ἐκ τῆς πόλεως ἠξιώσατε ·
οὗτος δὲ ἐμοὶ μετὰ Μενεκλέους τοῦ πάντων τούτων ἀρχιτέκτονος ἐπιβουλεύσας , καὶ ἐξ ἀντιλογίας καὶ λοιδορίας πληγὰς συναψάμενος , ἐπιτεμὼν τὴν κεφαλὴν τὴν αὑτοῦ τραύματος εἰς Ἄρειον πάγον με προσεκαλέσατο , ὡς φυγαδεύσων ἐκ τῆς πόλεως .
καὶ εἰ μὴ Εὐθύδικος ὁ ἰατρός , πρὸς ὃν οὗτοι τὸ πρῶτον ἦλθον δεόμενοι ἐπιτεμεῖν τὴν κεφαλὴν αὐτοῦ , πρὸς τὴν ἐξ Ἀρείου πάγου βουλὴν εἶπεν τὴν ἀλήθειαν πᾶσαν , τοιαύτην ἂν δίκην οὗτος εἰλήφει παρ ἐμοῦ τοῦ μηδὲν ἀδικοῦντος , ἣν ὑμεῖς οὐ δὲ κατὰ τῶν τὰ μέγιστ ἀδικούντων ὑμᾶς ἐπιχειρήσαιτ ἂν ποιήσασθαι .
ἵνα δὲ μὴ δοκῶ διαβάλλειν αὐτόν , ἀνάγνωθί μοι τὰς μαρτυρίας .
τοῦτον μὲν τοίνυν οὕτω μέγαν καὶ φοβερὸν ἀγῶνά μοι οὐχ ὡς εὐήθης ὤν , ἀλλ ὡς ἐπίβουλος καὶ κακοῦργος κατεσκεύασεν 0 .
μετὰ δὲ ταῦτα ἀντὶ τοῦ ὀνόματος οὗ ἔθετο αὐτῷ ὁ πατὴρ Βοιωτόν , ὥσπερ καὶ πρὸς ὑμᾶς μεμαρτύρηται , ἐπειδὴ ἐκεῖνος ἐτελεύτησε , Μαντίθεον ἑαυτὸν ἐγγράψας εἰς τοὺς δημότας , καὶ τοῦ αὐτοῦ ἐμοὶ καὶ πατρὸς καὶ δήμου προσαγορευόμενος , οὐ μόνον τὴν δίκην ταύτην , περὶ ἧς νυνὶ δικάζομαι , ἀνάδικον ἐποίησεν , ἀλλὰ καὶ χειροτονησάντων ὑμῶν ἐμὲ ταξίαρχον , ἧκεν αὐτὸς ἐπὶ τὸ δικαστήριον δοκιμασθησόμενος , δίκην δὲ ἐξούλης ὠφληκώς , ταύτην οὐκ αὐτὸς ὠφληκέναι φησίν , ἀλλ ἐμέ .
ὡς δ ἐν κεφαλαίῳ εἰπεῖν , κακά μοι παρέχων ἠνάγκασέ με λαχεῖν αὑτῷ δίκην περὶ τοῦ ὀνόματος , οὐχ ἵνα χρήματα παρ αὐτοῦ λάβω , ὦ ἄνδρες δικασταί , ἀλλ ἵνα , ἐὰν ὑμῖν δοκῶ δεινὰ πάσχειν καὶ βλάπτεσθαι μεγάλα , οὑτοσὶ καλῆται Βοιωτός , ὥσπερ ὁ πατὴρ αὐτῷ ἔθετο .
ὅτι τοίνυν ἀληθῆ καὶ ταῦτα λέγω , λαβέ μοι καὶ τὰς περὶ τούτων μαρτυρίας .
πρὸς τούτοις τοίνυν καὶ ὅτι ἐγὼ στρατευόμενος καὶ μετὰ Ἀμεινίου ξενολογήσας , ἄλλοθέν τε χρήματα εὐπορήσας καὶ ἐκ Μυτιλήνης παρὰ τοῦ ὑμετέρου προξένου Ἀπολλωνίδου καὶ παρὰ τῶν φίλων τῆς πόλεως λαβὼν τριακοσίους στατῆρας Φωκαιᾶς , ἀνήλωσα εἰς τοὺς στρατιώτας , ἵνα πρᾶξίς τις πραχθείη καὶ ὑμῖν καὶ ἐκείνοις συμφέρουσα , περὶ τούτων μοι δικάζεται ὡς πατρικὸν κεκομισμένῳ χρέως παρὰ τῆς πόλεως τῆς Μυτιληναίων , Καμμῦ τῷ τυραννοῦντι Μυτιλήνης ὑπηρετῶν , ὃς καὶ ὑμῖν κοινῇ καὶ ἐμοὶ ἰδίᾳ ἐχθρός ἐστιν .
ὅτι δὲ ὁ πατὴρ ἡμῶν , ἣν ἐψηφίσαντο αὐτῷ δωρεὰν οἱ Μυτιληναῖοι , εὐθὺς αὐτὸς ἐκομίσατο , καὶ ὡς οὐδὲν ὠφείλετο αὐτῷ χρέως ἐν Μυτιλήνῃ , τῶν ὑμετέρων φίλων παρέξομαι μαρτυρίαν .